ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ЗА ИЗДАВАЊЕ ДОЗВОЛЕ ДРЖАВНИМ ОРГАНИМА, ОРГАНИЗАЦИЈАМА И ПРАВНИМ ЛИЦИМА ЗА СПРОВОЂЕЊЕ ОБУКЕ ЗА ПОСРЕДНИКЕ

|  |  |
| --- | --- |
| **Назив административног поступка** | Издавање дозволе државним органима, организацијама и правним лицима за спровођење обуке за посреднике |
| **Шифра поступка** | 06.00.0007 |
| **Регулаторно тело**  **(надлежно за спровођење препоруке)** | Министарство правде |
| **Правни оквир којим је уређен административни поступак** | * Закон о посредовању у решавању спорова („Службени гласник РС”, број 55/14) * Правилник о ближим условима и поступку за издавање дозволе за спровођење основне и специјализоване обуке посредника и надзору над спровођењем обуке („Службени гласник РС”, број 13/15) |
| **Прописи које треба променити /донети/укинути да би се спровеле препоруке** | 1. Правилник о ближим условима и поступку за издавање дозволе за спровођење основне и специјализоване обуке посредника и надзору над спровођењем обуке („Службени гласник РС”, број 13/15) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Захтев се подноси у слободној форми, због чега услед недостатка информација потребних органу за спровођење поступка може доћи до учесталих неуредних захтева и неефикасног спровођења поступка.  Поступајући орган неоправдано наплаћује таксу за упис у регистар.  Поступак ствара непотребно административно оптерећење, непоштовањем обавезе надлежног органа у прибављању података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Од подносиоца захтева се захтева да се одређена непотребна документа достављају уз захтев и да одређена документа доставља у оригиналу чиме се нарушава једно од начела управног поступка - начело делотворности и економичности, по коме се поступак води уз што мање трошкова по странку.  Иако је прописом јасно дефинисано на који начин се спроводи административни поступак, није омогућено подношење захтева и издавање акта електронским путем, па постоји простор за његову оптимизацију. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Увођење унапређеног обрасца захтева прописом* | X |  | 1 | | **Финансијски издаци** |  | | | | *Укидање дела финансијског издатка* |  | X |  | | **Прибављање докумената по службеној дужности** | X |  | 1 | | **Документација** |  |  |  | | *Промена форме докумената (оригинал, оверена копија, копија, копија уз оригинал на увид)* |  | X |  | | *Елиминација документације* |  | X |  | | *Достављање изјаве уместо доказа о димензијама простора* |  | X |  | | **Увођење делимичне или потпуне е-управе** |  | | | | *Подношење захтева електронским путем и достављање одлуке НО подносиоцу захтева електронским путем* |  | Х |  | | |
|  | |
| 1. **ОБРАЗЛОЖЕЊЕ** | |
| * 1. **Увођење унапређеног обрасца захтева прописом**   Препоручујемо да поступајући орган уведе унапређени образац захтевa прописом и учини га јавно доступним на сајту министарства, како би олакшао странкама учешће у поступку. Предлаже се увођење стандардизованог обрасца за подношење захтева који подразумева унос специфичних информација за конкретан поступак, укључујући и информације потребне за прибављање података по службеној дужности (назив и матични број привредног друштва).   * Таксативно набројана сва потребна документа одвојено за правно, а одвојено за физичко лице * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа   У обрасцу захтева  треба да стоји и писмена информација о прописаном року за решавање предмета и информација о таксама.  Образац захтева треба да садржи и Изјаву о испуњености услова у погледу простора.  **За примену ове препоруке потребна је измена Правилника о ближим условима и поступку за издавање дозволе за спровођење основне и специјализоване обуке посредника и надзору над спровођењем обуке („Службени гласник РС”, број 13/15).**   * 1. **Укидање дела финансијског издатка и елиминација документа**   Надлежни орган, према наводима из еПописа наплаћује републичку административну таксу за решење у износу од 520,00 динара (реч је о износу према е-попису, док је износ према важећем Закону о републичким административним таксама 550,00 дин) према тарифном броју 9 и таксу за упис у регистар у износу од 1.530,00 динара према тарифном броју 19 Закона о републичким административним таксама (по важећем закону износ је 1.600,00 динара).  Имајући у виду да се овај поступак односи на сертификовања привредних лица за обуку за медијацију, а не самог уписа у регистар, не постоји основ за наплату административне таксе за упис у регистар. Стога, предлажемо елиминацију таксе на упис у регистар.  Сходно претходно наведеном, предлаже се елиминација документа:   * **Документ - Доказ о плаћању Републичке административне таксе на упис у регистар**   **За примену ове препоруке, није потребна измена прописа.**   * 1. **Прибављање докумената по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94 /17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19), по службеној дужности прибави потребне податке од надлежног органа – „власника“ потребних података:   * **Документ – Извод из листа непокретности**   Наведени документ се прибавља као доказ за чињеницу да је подносилац захтева обезбедио одговорајући простор за држање обуке и за административне послове. Предлаже се да поступајући орган по службеној дужности прибави податке о власништву на простору и димензијама путем евиденција које Служба за катастар непокретности чини доступним путем интернета (*knweb* портал) – <https://katastar.rgz.gov.rs/eKatastarPublic/PublicAccess.aspx>  Да би се омогућило спровођење ове препоруке, потребно је да се од подносиоца захтева у обрасцу захтева тражи да унесе потребне податке о непокретности (катастарска парцела и катастарска општина, пуна адреса и број стана или пословног простора).  **За примену ове препоруке је потребна измена Правилника о ближим условима и поступку за издавање дозволе за спровођење основне и специјализоване обуке посредника и надзору над спровођењем обуке („Службени гласник РС”, број 13/15).**   * 1. **Промена форме докумената (оригинал, оверена копија, копија, копија уз оригинал на увид** * **Документ - Доказ о плаћању Републичке административне таксе на решење**   Предлажемо да се омогући подношење извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе или оригинал налога за уплату у пошти или банци, уколико је иста извршена путем наведеног налога у пошти или банкци.  **За спровођење ове препоруке, није потребна измена прописа.**   * 1. **Елиминација документације**   Предлаже се елиминација документа:   * **Документ - Решење о усвајању јединствене регистрационе пријаве и о упису у**   **Регистар привредних субјеката (тзв. „Решење о упису“)**  Имајући у виду да поступајући орган сазнаје податке о привредном друштву које подноси захтев путем неведеног документа (назив, седиште, матични број и пиб), предлажемо да се ови подаци прибаве од подносиоца захтева у обрасцу захтева и да поступајући орган провери наведене податке непосредним увидом у јавно доступне базе Агенције за привредне регистре ([www.apr.gov.rs](http://www.apr.gov.rs)).  **За примену ове препоруке није потребна измена прописа.**     * 1. **Достављање изјаве уместо доказа о димензијама простора** * Документ: Доказ о димензијама простора у којем се одржава обука (фотографија,   скица и др.)  Предлажемо да се уместо Доказа о димензијама простора у којем се одржава обука доставља Изјава о испуњености услова у погледу простора подносиоца захтева којом би под пуном одговорношћу гарантовао да пословни простор који планира да користи за обуке испуњава потребне услове у погледу површине простора.  **За примену ове препоруке потребна је измена Правилника о ближим условима и поступку за издавање дозволе за спровођење основне и специјализоване обуке посредника и надзору над спровођењем обуке („Службени гласник РС”, број 13/15).**   * 1. **Увођење делимичне или потпуне е-управе**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично или потпуно увођење е-управе, на један од следећих начина:   * Делимично увођење е-управе:   + омогућавање подношења захтева тако што ће подносилац слати захтев, са пратећом документацијом, потписан квалификованим електронским сертификатом, на имејл адресу надлежног органа и/или   + омогућавање издавања акта електронским путем, тако што ће надлежни орган послати акт, потписан квалификованим електронским сертификатом, на имејл адресу подносиоца захтева   **За примену ове препоруке, није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **ПРЕДЛОГ**  На основу члана 45. став 2. Закона о посредовању у решавању спорова („Службени гласник РС”, број 55/14),  министар правде доноси  **ПРАВИЛНИК О ИЗМЕНИ ПРАВИЛНИКА О БЛИЖИМ УСЛОВИМА И ПОСТУПКУ ЗА ИЗДАВАЊЕ ДОЗВОЛЕ ЗА СПРОВОЂЕЊЕ ОСНОВНЕ И СПЕЦИЈАЛИЗОВАНЕ ОБУКЕ ПОСРЕДНИКА И НАДЗОРУ НАД СПРОВОЂЕЊЕМ ОБУКЕ**  Члан 1.  У Правилнику о ближим условима и поступку за издавање дозволе за спровођење основне и специјализоване обуке посредника и надзору над спровођењем обуке („Службени гласник РС”, број 13/15) члан 8. мења се и гласи:  „Захтев за издавање дозволе за спровођење програма обуке посредника (у даљем тексту: захтев) подноси се министарству надлежном за послове правосуђа (у даљем тексту: Министарство).  Захтев из става 1. овог члана, који садржи податке о подносиоцу захтева, о врсти програма обуке која се спроводи и изјаву о испуњености услова у погледу простора, дат је на обрасцу који је одштампан уз овај правилник и чини његов саставни део.“  Уз захтев из става 1. овог члана доставља се:   1. лист непокретности за укњижене непокретности, када је основ коришћења простора својина; 2. уговор о закупу када је основ коришћења простора закуп, или дуга врста уговора којим се доказује основ коришћења простора 3. биографије и сертификате, потврде и уверења о завршеним обукама или стручним усавршавањима као доказ навода из биографије лица која спроводе обуку; 4. доказ о извршеном плаћању републичке административне таксе.   Министарство по службеној дужности прибавља податке из става 3. тачка 1. овог члана, осим ако странка изричито изјави да ће те податке прибавити сама.”  **Члан 2.**  Овај Правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРАВИЛНИКА О БЛИЖИМ УСЛОВИМА И ПОСТУПКУ ЗА ИЗДАВАЊЕ ДОЗВОЛЕ ЗА СПРОВОЂЕЊЕ ОСНОВНЕ И СПЕЦИЈАЛИЗОВАНЕ ОБУКЕ ПОСРЕДНИКА И НАДЗОРУ НАД СПРОВОЂЕЊЕМ ОБУКЕ**  Члан 8.  Захтев за издавање дозволе за спровођење програма обуке посредника (у даљем тексту: захтев) подноси се ~~у писменом облику~~ министарству надлежном за послове правосуђа (у даљем тексту: Министарство).  ~~Захтев садржи:~~  ~~1) назив или пословно име подносиоца захтева;~~  ~~2) матични број подносиоца захтева;~~  ~~3) ПИБ;~~  ~~4) седиште;~~  ~~5) врсту програма обуке која се спроводи.~~  ЗАХТЕВ ИЗ СТАВА 1. ОВОГ ЧЛАНА, КОЈИ САДРЖИ ПОДАТКЕ О ПОДНОСИОЦУ ЗАХТЕВА, О ВРСТИ ПРОГРАМА ОБУКЕ КОЈА СЕ СПРОВОДИ И ИЗЈАВУ О ИСПУЊЕНОСТИ УСЛОВА У ПОГЛЕДУ ПРОСТОРА, ДАТ ЈЕ НА ОБРАСЦУ КОЈИ ЈЕ ОДШТАМПАН УЗ ОВАЈ ПРАВИЛНИК И ЧИНИ ЊЕГОВ САСТАВНИ ДЕО.“  УЗ ЗАХТЕВ ИЗ СТАВА 1. ОВОГ ЧЛАНА ДОСТАВЉА СЕ:  1) ЛИСТ НЕПОКРЕТНОСТИ ЗА УКЊИЖЕНЕ НЕПОКРЕТНОСТИ, КАДА ЈЕ ОСНОВ КОРИШЋЕЊА ПРОСТОРА СВОЈИНА;  2) УГОВОР О ЗАКУПУ КАДА ЈЕ ОСНОВ КОРИШЋЕЊА ПРОСТОРА ЗАКУП, ИЛИ ДУГА ВРСТА УГОВОРА КОЈИМ СЕ ДОКАЗУЈЕ ОСНОВ КОРИШЋЕЊА ПРОСТОРА  3) БИОГРАФИЈЕ И СЕРТИФИКАТЕ, ПОТВРДЕ И УВЕРЕЊА О ЗАВРШЕНИМ ОБУКАМА ИЛИ СТРУЧНИМ УСАВРШАВАЊИМА КАО ДОКАЗ НАВОДА ИЗ БИОГРАФИЈЕ ЛИЦА КОЈА СПРОВОДЕ ОБУКУ;  4) ДОКАЗ О ИЗВРШЕНОМ ПЛАЋАЊУ РЕПУБЛИЧКЕ АДМИНИСТРАТИВНЕ ТАКСЕ.  МИНИСТАРСТВО ПО СЛУЖБЕНОЈ ДУЖНОСТИ ПРИБАВЉА ПОДАТКЕ ИЗ СТАВА 3. ТАЧКА 1. ОВОГ ЧЛАНА, ОСИМ АКО СТРАНКА ИЗРИЧИТО ИЗЈАВИ ДА ЋЕ ТЕ ПОДАТКЕ ПРИБАВИТИ САМА. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 73.963,06 РСД. Усвајање и примена препорука ће донети привредним субјектима годишње директне уштеде од 49.886,03 РСД или 410,17 ЕУР. Ове уштеде износе 67,45% укупних директних трошкова привредних субјеката у поступку.    Усвајање препоруке ће допринети поједностављењу административног поступка и побољшању пословног амбијента и истоветности поступања. | |